สมัยเป็นเด็ก ถ้ามองฝรั่งนะ ไม่ชอบอะ เวลาแบบ ถอดเสื้อ แล้วเดินกลางถนนอะ เพราะว่า เออ เราก็เข้าใจว่า อากาศอะมันร้อน ใช่ไหม หน้าร้อนอะ แต่แบบว่าถอดเสื้อ แล้วก็แบบ เหงื่อแบบ เต็มตัว แล้วก็เดินกลางถนนอะ แล้วตัวไม่ใช่เล็กๆ นะ ตัวใหญ่ บางคนอะ มีขนด้วย ขนแบบเต็มอกเลยอะ แล้วมันแบบ มันน่าเกลียดอะ เออ ฝรั่งบางคนเป็นอย่างงั้นนะ ชอบแบบว่า ทำเสียงดัง แบบ พูดดังๆ อยากข้ามถนนตรงไหนก็ข้าม อยากทำอะไรก็ทำ คือ เรามีความรู้สึกว่า คนไทยอะ มีมารยาทไง มีความเกรงใจอะ แต่คนแบบฝรั่ง เขาแบบ เขามีความแบบเป็นตัวของตัวเองสูงไง เขาอยากทำอะไรก็ทำ มันก็เป็นส่วนดีนะ ดีสำหรับเขา คือ ไม่ต้องมาเก็บกดไง คนไทยเก็บกด ต้องเรียบร้อย ต้อง เออ ถนอมปากถนอมคำ ไม่พูดให้คนอื่นเสียใจ ไม่กล้าแสดงออก ไม่ชอบเป็นจุดสนใจ แต่ฝรั่งคือเขา คิดยังไง เขาทำ เขาก็พูดอย่างงั้นไง เอิม แล้วเราอะ ถือว่าโชคดีว่ะ เคยไปอยู่เมืองฝรั่ง หลายที่นะ แต่ไม่ขอพูดถึงรายละเอียด เอาไว้ในเรื่องหน้าต่อไป คนไทยบางคนอะ กลัวฝรั่งนะ คือแบบ เรียนอะ เรียนในโรงเรียนอะ โอ้โห แกรมม่านะ คำส่งคำศัพท์ ได้เยอะ แต่พอเจอฝรั่งปุ๊ป อึ้ง พูดอะไรไม่ออก เหมือนเจอผี บางคนวิ่งหนี แบบไม่ยอมพูดเลยนะ แต่พอแบบ ไปอ่านนิตยสารฝรั่ง หรือว่าดูหนังฝรั่งอะ รู้เรื่อง เออ แต่พอเห็นฝรั่งปุ๊ป อึ้ง นะ พูดอะไรไม่ออกเลย ทำไมผู้หญิงไทยชอบฝรั่งก็พูดไปแล้วเนาะ ในเรื่องของความซื่อสัตย์จริงใจ ไม่เจ้าชู้ ถ้าเทียบกับสมัยก่อนนะ ตอนเนี้ย ฝรั่ง เยอะมาก ในเมืองไทยอะ ไม่รู้ว่ามาทำอะไรกันนักกันหนานะ แต่ว่า ไปทางไหนอะก็มีแต่ฝรั่ง โดยเฉพาะเชียงใหม่ เชียงใหม่ โอ้โห ฝรั่งเยอะมาก มีแบบ สมาคมฝรั่งจากชาติโน่นนั่นนี่ เต็มไปหมด ขี่มอเตอร์ไซค์กันให้วุ่น ก็ดีนะ มันก็แบบ แปลกหูแปลกตาดี คนไทยก็เริ่มแบบ เริ่มชิน เริ่มชินกับการ แบบ เห็นฝรั่ง ช่วงเนี้ยหลังจากเรากลับมาจากต่างประเทศอะ เออ เราก็แบบ มองฝรั่ง แบบ เปลี่ยนไปนะ ต้อง ต้องยอมรับว่า เมื่อก่อนอะ มองในแง่ไม่ค่อยดี ด้วยความที่แบบ มั่นใจตัวเองสูง กล้าแสดงออกเงี้ย ฝรั่ง คนไทยไม่ใช่อย่างงั้น แต่พอเราไปใช้ชีวิตอยู่ต่างประเทศ เราก็มีความคิดที่เปลี่ยนไป เอิม ตอนเนี้ยเหรอ มีแต่เพื่อนฝรั่ง อะ เห็นไหมละ เพื่อนคนไทยก็มี แต่ว่าคุยกับฝรั่งแล้วสนุกอะ เพราะว่าแบบ เขาแบบ มีโลกทัศน์ที่กว้าง มีวิสัยทัศน์ที่แตกต่าง มอง มองโลกกว้างกว่าคนไทย แล้วคนไทยคุยกันแบบ บางที เออ ไร้สาระ แต่ฝรั่งคุยกันเรื่องแบบ ต่างประเทศ เรื่องการเมือง เรื่องเศรษฐกิจ คือเขาเหมือนจะแบบ เปิดรับกับสิ่งใหม่ๆ หา หาความรู้ใส่ตัว ตลอดเวลาเลย แต่บางที แบบ ขับรถอยู่ เราขับรถเนาะ ก็แบบ ถ้ามีความรู้สึกว่า เออ เหมือนมีมอเตอร์ไซค์กำลังแบบ มาอย่างแรงเลยนะ จากข้างหลัง จะแซงเรา ปาดหน้ารถเรา รู้เลยนะว่า ฝรั่งชัวร์ จริง ตัวใหญ่ๆ แล้วก็แบบ ขี่มอเตอร์ไซค์อะ ฉวัดเฉวียนอะ ยิ่งกว่าคนไทยอีก อันตรายนะ แล้วแบบ เออ เหมือนไม่เคารพกฎจราจรอะไรเงี้ย แต่เขาก็ดีนะ เขาใส่หมวกกันน็อค แบบ หมวกกันน็อคแบบ เหมือนรถแข่งมอเตอร์ไซค์ ใหญ่มาก ก็ดี เวลาประสบอุบัติเหตุจะได้ไม่มีปัญหาไง คนไทยหมวกกันน็อคใส่ไว้ทำไม ใส่ไว้กันตำรวจ ไม่ใช่กันอุบัติเหตุนะ เออ ตลกดี